Memorandum o dohode medzi Važeckou univerzitou a Grand Canyon University

Važecká univerzita a Grand Canyon University dospeli k záveru, že medzi nimi existuje prirodzená príbuznosť vo vzdelávaní a kultúre, a preto sa budú snažiť vypracovať dohodu o dlhodobej spolupráci.

Strategickým cieľom tejto dohody o spolupráci je vybudovať intelektuálne a inštitucionálne prepojenie medzi Važeckou univerzitou a Grand Canyon University v troch špecifických oblastiach činnosti:

1. Hľadať externé fondy na financovanie projektov, ktoré pozdvihnú kultúrne zväzky na vyššiu úroveň a zlepšia vyučovacie, výskumné a technické možnosti Važeckej univerzity.
2. Podporovať programové prepojenie medzi oddeleniami týchto univerzít, a tak zabezpečiť inštitucionálny rozvoj.
Podporovať spoločné programy ekonomického rozvoja, a tým pomôcť trvalému rozvoju regiónu.
3. Pomáhať individuálnym výskumným aktivitám podporovaním kontaktov medzi zainte­resovanými pracovníkmi fakúlt obidvoch univerzít.

Važecká univerzita sa snaží o inštitucionálne väzby v nasledujúcich oblastiach:

* slovenský jazyk a literatúra
* ekonómia a verejná správa
* počítačové a informačné technológie
* etnografia

Pri výbere výskumných projektov budú uplatňovať externí posudzovatelia nasledovný postup:

1. Aktuálnosť témy
	1. Priorita vedeckého výskumu
	2. Projekt navrhuje unikátne riešenie
2. Teoretická a metodologická náročnosť
	1. Získa sa nový poznatok
		1. teoretický
		2. praktický
		3. teoretický a praktický
	2. Predpokladá sa terénny prieskum
	3. Predpokladá sa experimentálne overenie
3. Predpokladané ciele a výstupy riešenia
4. Význam pre prax
	1. Ekologické účinky
	2. Rozvoj
		1. regionálny
		2. sociálny